cyanic-selkie/wikianc huggingface dataset:
পিয়েতা (মাইকেলেঞ্জেলো)
সৃষ্টির ইতিহাস
১৪৯৮ সালের মার্চ মাসে মাইকেলেঞ্জেলো কারারা যান। সেখানে মূর্তির জন্য প্রয়োজনীয় মনমতো মার্বেলের ব্লকটি নিজের হাতে বেছে নেওয়াই ছিল তার উদ্দেশ্য। পরবর্তীকালেও তার অন্যান্য বিভিন্ন ভাস্কর্যের ক্ষেত্রেও আমরা দেখতে পাই, এটাই ছিল তার অভ্যেস। এরপর তিনি নিজেই দাঁড়িয়ে থেকে সেই পছন্দ হওয়া মার্বেল ব্লকটি কারারা থেকে রোমে আনার ব্যবস্থা করেন। অর্থাৎ, ১৪৯৮ সালের গ্রীষ্মের আগে তার পক্ষে মূর্তির কাজে হাত দেওয়া নিশ্চিতভাবেই সম্ভব হয়নি। মূর্তিটি শেষ করতে এরপর তার সময় লাগে প্রায় এক বছর। অর্থাৎ এটির কাজ শেষ হয় ১৪৯৯ বা ১৫০০ খ্রিষ্টাব্দে । এইসময় ১৪৭৫ সালের ৬ মার্চ জন্মগ্রহণ করা শিল্পীর বয়স ছিল প্রায় ২৫ বছর। ঊনবিংশ শতাব্দীর বিখ্যাত জার্মান শিল্প-ঐতিহাসিক ভিলহেলম ল্যুবকা'র মতে শিল্পী মাইকেলেঞ্জেলোর অল্পবয়সের শ্রেষ্ঠ শিল্পকীর্তি এই পিয়েতাই। এরপর তিনি ক্রমে আরও পরিণতির দিকে এগিয়ে যান।
সাম্মানিক
পিয়েতা সৃষ্টির জন্য মাইকেলেঞ্জেলো সাম্মানিক হিসেবে ৪৫০ স্বর্ণ ডুকাট লাভ করেন (রাটনার/ডানৎসারের হিসেব অনুযায়ী তার আনুমানিক মূল্য আজকের হিসেবে প্রায় ৫০ হাজার ইউরো বা ৪০ লক্ষ (ভারতীয়) টাকা)।
স্থাপনা
চুক্তি অনুযায়ী মূর্তিটি প্রথমে বসানোর কথা ছিল সান্তা পেত্রোনিলা গির্জায়। কিন্তু ১৫১৭ সালে নবজাগরণের যুগের বিখ্যাত স্থপতি দোনাতে ব্রামান্তে'র পরিকল্পনা অনুযায়ী সন্ত পিওত্‌রের গির্জার সংস্কারের সময় তার দক্ষিণদিকে অবস্থিত এই গির্জাটি ভাঙা পড়লে মূর্তিটিকে সরিয়ে নিয়ে গিয়ে বসানো হয় পুরনো সন্ত পিওত্‌রের গির্জার 'ভার্জিনা দেলা ফেব্রা' চ্যাপেলে। পরবর্তীকালে মূর্তিটি আরও কবার স্থানান্তরিত হয়। কিছুদিনের জন্য তা চতুর্থ সিক্সটাসের কয়ের'এও ছিল। শেষপর্যন্ত ১৭৪৯ সালে তা সন্ত পিওত্‌রের ব্যাসিলিকার প্রথম চ্যাপেলের অভ্যন্তরে ডানদিকের দেওয়ালে পবিত্র দরজা ও সন্ত সেবাস্তিয়ানের বেদির (অলটার) মাঝে তার বর্তমান অবস্থানে স্থানান্তরিত হয়। সেই থেকে এই চ্যাপেলেই তার অবস্থানের কারণে তাকে অনেকসময় 'চ্যাপেলের পিয়েতা' নামেও অভিহিত করা হয়ে থাকে।
সেই সময় থেকে আজ পর্যন্ত একমাত্র ১৯৬২-৬৪ সালে নিউ ইয়র্কে অনুষ্ঠিত বিশ্বমেলার ভ্যাটিকান প্যাভিলিয়নে প্রদর্শনের উদ্দেশ্যেই প্রথম ও শেষবারের জন্য এই বিশ্বখ্যাত ভাস্কর্যটিকে তার স্থানচ্যুত করা হয়।
ক্ষতিসাধন
মাইকেলেঞ্জেলোর এই চ্যাপেল পিয়েতাকে বেশ ক' বার ক্ষতির সম্মুখীন হতে হয়েছে। ১৭৩৬ সালে তাকে একবার স্থানান্তরিত করার সময় মাতা মেরির বাঁহাতের চারটি আঙুল খসে পড়ে। সেই সময় শিল্পী জিউসেপে লিরিওনি সেই আঙুল চারটিকে মেরামত করেন। সেই কারণে আঙুল চারটির মূল রূপ পুনরুদ্ধার হয়েছে কিনা, তাই নিয়ে শিল্পমহলে এখনও যথেষ্ট বিতর্ক আছে। ১৯৭২ সালের ২১ মে মূর্তিটি আরেকটি ভয়ঙ্কর আক্রমণের সম্মুখীন হয়। এক হাঙ্গেরিজাত অস্ট্রেলীয় নাগরিক লাসজলো টোথ হঠাৎ "আমিই যিশু" বলে চিৎকার করে উঠে একটি হাতুড়ি নিয়ে মূর্তির উপর উপর্যুপরি আঘাত হানতে শুরু করেন। পরপর পনেরোটি আঘাতে মেরির নাক খসে পড়ে, একটি চোখের পাতার ক্ষতি হয়, বাঁহাতটিও কনুই'এর কাছে অত্যন্ত ক্ষতিগ্রস্ত হয়। যারা কাছাকাছি ছিল, তারা ভেঙে পড়া খণ্ডগুলির অনেকগুলিই স্মৃতি হিসেবে সরিয়ে নিয়ে যায়। পরে সনির্বন্ধ অনুরোধে কিছু টুকরো ফেরত পাওয়া গেলেও, নাকের ভাঙা টুকরোটিসহ বেশ কিছু টুকরো আর ফেরত পাওয়া যায়নি। ফলে মেরামতির কাজে যতদূর সম্ভব মূল টুকরোগুলিকেই ব্যবহার করা হলেও না পাওয়া টুকরোগুলির অভাব পূরণ করতে শেষপর্যন্ত মূর্তির পিছনদিক থেকে খানিকটা মার্বেল কেটে নিয়েই মূর্তিটি মেরামত করতে হয়। এক্ষেত্রে জোড়া লাগাতে মর্মরগুঁড়ো ও আধুনিক পলিয়েস্টার প্রযুক্তির ব্যবহার করা হয়। এরপর থেকে সুরক্ষার খাতিরে মূর্তিটিকে একটি বুলেটপ্রুফ কাচের আধারে রাখা হয়েছে।
মজিবর রহমান (ভাষা সৈনিক)
মজিবর রহমান (জন্ম: ১৯৩৭) হলেন বাংলাদেশী ভাষাসৈনিক ও মুক্তিযোদ্ধা। ভাষা আন্দোলনে অবদানের স্বীকৃতিস্বরূপ ২০২৩ সালে বাংলাদেশ সরকার তাকে একুশে পদকে ভূষিত করে।
জীবনী
মজিবুর রহমান ১ সেপ্টেম্বর ১৯৩৭ সালে রংপুর জেলার বদরগঞ্জ উপজেলার কুতুবপুর ইউনিয়নের খিয়ারপাড়ায় জন্মগ্রহণ করেন। তার পিতার নাম সেরাজ উদ্দিন ও মাতার নাম আলিমন নেছা।
১৯৪৮ সালে অষ্টম শ্রেণির ছাত্রাবস্থায় তিনি ভাষা আন্দোলনে যুক্ত হন। ১৯৫২ সালে দশম শ্রেণির ছাত্রাবস্থায় ভাষার দাবিতে আন্দোলনে যুক্ত থাকায় তার নামে ওয়ারেন্ট হয়।
১৯৭১ সালে গঠিত বদরগঞ্জের সর্বদলীয় সংগ্রাম পরিষদের যুগ্ম আহ্বায়ক হন। মাস্টার মজিবর রহমান মুক্তিযুদ্ধ চলাকালীন ৬ নাম্বার সেক্টরের অধীনে যুদ্ধে অংশ নেন। ১ এপ্রিল সৈয়দপুর সেনানিবাস থেকে ক্যাপ্টেন আনোয়ারের নেতৃত্বে ৩ শতাধিক আনসার, পুলিশ ও সেনা সদস্য বদরগঞ্জে আসেন। তিনি উক্ত বহরে অংশ নেন। তারপর বদরগঞ্জ থেকে তারা দিনাজপুরের ফুলবাড়ীতে যান। সেখানে তাদের যুদ্ধের প্রশিক্ষণ দেওয়া হয়। ৬ নং সেক্টরের কমান্ডার ক্যাপ্টেন নোয়াজেসের সঙ্গে তিনি নীলফামারীর চিলাহাটির তিনটি স্থানে গেরিলা যুদ্ধে অংশ নেন। পরে তিনি তৎকালীন প্রধানমন্ত্রী তাজউদ্দিনের সঙ্গে কলকাতায় দেখা করেন। তার নির্দেশে তিনি ভারতের কুচবিহারের টাপুরহাট যুব ক্যাম্পে সহকারী রিক্রুটিং অফিসার হিসেবে যোগ দেন।
মজিবর রহমান ১৯৬৯ সাল থেকে ১৯৯০ সাল পর্যন্ত বদরগঞ্জ উপজেলা আওয়ামী লীগের সাধারণ সম্পাদক হিসেবে দায়িত্ব পালন করেন। তিনি বদরগঞ্জের কুতুবপুর ইউনিয়ন পরিষদের চেয়ারম্যান ছিলেন। এছাড়া কয়েক বছর বিসিআইসি এর চেয়ারম্যান হিসেবে দায়িত্ব পালন করেন। স্কাউটস আন্দোলনে যুক্ত থেকে রাষ্ট্রপতি পদকও লাভ করেন মাস্টার মজিবর রহমান।
ব্যক্তিগত জীবন
মজিবর রহমান ১৯৫৬ সালে খাদিজা বেগমকে বিবাহ করেন। তাদের দুই ছেলে ও এক মেয়ে রয়েছে।
সানাউর
সানাউর (Sanaur) ভারতের পাঞ্জাব রাজ্যের পাতিয়ালা জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৫৩ মিটার (৮৩০ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে সানাউর শহরের জনসংখ্যা হল ১৭,৯৩৮ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৬৩%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে সানাউর এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
ঝাং হেজুন
ঝাং হেজুন (সরলীকৃত চীনা: 张德钧) একজন চীনা ব্যবসায়ী এবং ধনকুবের, যিনি ইনভার্টার প্রস্তুতকারক নিংবো ডেই টেকনোলজি প্রতিষ্ঠা করেছিলেন যা ২০২১ সালে সাংহাই স্টক এক্সচেঞ্জে প্রকাশ্যে আসে।
ফোর্বস ২০২২ সালের এপ্রিল পর্যন্ত তার মোট সম্পদের তালিকা করেছে $৪.৫ বিলিয়ন মার্কিন ডলার।
আর্ট কার্নি
আর্থার উইলিয়াম ম্যাথু "আর্ট" কার্নি (Arthur William Matthew "Art" Carney; ৪ নভেম্বর ১৯১৮ - ৯ নভেম্বর ২০০৩) ছিলেন একজন মার্কিন অভিনেতা ও কৌতুকাভিনেতা। তিনি চলচ্চিত্র, মঞ্চ, টেলিভিশন ও বেতারে কাজ করেছেন। তিনি সিটকম দ্য হানিমুনারস-এ রাফ ক্রেমডেন চরিত্রে অভিনয়ের জন্য সর্বাধিক পরিচিত। তিনি হ্যারি অ্যান্ড টন্টো (১৯৭৪) চলচ্চিত্রে অভিনয় করে শ্রেষ্ঠ অভিনেতার জন্য একাডেমি পুরস্কার ও সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন।
টেলিভিশনে তিনি দ্য জ্যাকি গ্লিসন শো-এ অভিনয় করে ১৯৫৪, ১৯৫৫ ও ১৯৬৭ সালে শ্রেষ্ঠ পার্শ্ব অভিনেতা বিভাগে চারটি প্রাইমটাইম এমি পুরস্কার অর্জন করেন এবং ১৯৫৭ ও ১৯৬৬ সালে আরও দুটি মনোনয়ন লাভ করেন। এছাড়া দ্য হানিমুনারস-এ অভিনয় করে ১৯৫৬ সালে ও টেরিবল জো মোরান-এ অভিনয় করে ১৯৮৪ সালে আরও দুটি এমি পুরস্কার অর্জন করেন এবং ক্যাথরিন-এর জন্য ১৯৭৬ সালে, দ্য ক্যাভানফস-এর জন্য ১৯৮৭ সালে এবং হোয়্যার পিজিয়ন্স গো টু ডাই মিনিধারাবাহিকে অভিনয় করে ১৯৯০ সালে আরও তিনটি এমি পুরস্কারের মনোনয়ন লাভ করেন। লাস্ট অ্যাকশন হিরো (১৯৯৩) তার অভিনীত সর্বশেষ চলচ্চিত্র।
ইসলামি পরকালবিদ্যা
alt=|থাম্ব|[[ইবনে আরাবী|ইবনে আরাবীর চিন্তামতে হাশরের মাঠের চিত্র ]]
ইসলামি পরকালবিদ্যা হল ইসলামি বিদ্যার একটি শাখা যেখানে ইয়াওমাল ক্বিয়ামাহ (আরবি: ﻳﻮﻡ ﺍﻟﻘﻴﺎﻣﺔ "‏বাংলা: পুনরুত্থান দিবস") বা ইয়াওমিদ-দ্বীন (আরবি:‎‏ ﻳﻮﻡ ﺍﻟﺪﻳﻦ‎ বাংলা: বিচার দিবস") সম্পর্কে অধ্যয়ন করা হয়। মুসলমানগণ বিশ্বাস করেন যে, কিয়ামতের দিন আল্লাহ তায়ালা বিশ্বজগৎ ধ্বংস করবেন, মানব ও জ্বীন দেহের পুনুরুত্থান ঘটাবেন, তাদের বিচার করবেন এবং চিরস্থায়ীভাবে কর্মফল প্রদান করবেন।
অন্যান্য আব্রাহামীয় ধর্মের অনুরূপ, শিক্ষা দেয় যে "ভবিষ্যতে কিছু অনির্ধারিত সময়ে" ভয়ানক "ক্লেশ" হবে, একটি "মশীহীয় ব্যক্তিত্ব" যিনি শৃঙ্খলা পুনরুদ্ধারের জন্য পৃথিবীতে ফিরে আসবেন, মৃতদের পুনরুত্থিত করা হবে, পৃথিবী শেষ হবে, এবং "ঈশ্বর সমস্ত মানুষের বিচার করবেন, ন্যায়সঙ্গতভাবে কিছু জান্নাতে এবং কিছু জাহান্নামে প্রবেশ করবে।
কুরআনে শেষ বিচার
কুরআনে শেষ বিচারের বর্ণনা রয়েছে এবং এ সম্পর্কিত আয়াতসমূহের বহুসংখ্যক তফসির বা ব্যাখ্যা রয়েছে। এ সকল আয়াতসমূহের সারকথা নিম্নরুপ:
তিনটি পর্যায়
শেষ বিচারে আগে তিনটি ধাপ বা পর্যায় আছে।
বড় লক্ষণ বা কিয়ামতের আলামতসমূহ
সপ্তস্বর্গ
মাহাদি
ইমাম মাহদী (আরবী: مهدي‎,পথ প্রদর্শক) হচ্ছে কেয়ামতের পুর্বে আগমনকারী মুসলমানদেরকে নেতৃত্ব দানকরী শাসক,যিনি পৃথিবীতে সাত অথবা নয় বছর শাসন করবেন। তার কথা হাদিসের (ইসলামের শেষ নবী মুহাম্মদের বাণী) বহু জায়গায় বলা হয়েছে। তিনি মদিনায় জন্মগ্রহণ করবেন এবং তাকে দেখতে ইসলামের শেষ নবী মুহাম্মদ-এর মত লাগবে। যখন তার আগমনের সময় হবে তখন পৃথিবীতে অনেক নামধারী ইমাম মাহদির ছড়াছড়ি থাকবে। তার আগমন কিয়ামতের অন্যতম বড় আলামত।
পিউ গবেষণার মাধ্যমে ২০১২ সালের জরিপে দেখা গেছে যে বেশ কয়েকটি মুসলিম সংখ্যাগরিষ্ঠ দেশ (তুরস্ক, মালয়েশিয়া, আফগানিস্তান, পাকিস্তান, ইরাক, তিউনিসিয়া, লেবানন, মরক্কো) ৫০% বা তার বেশি উত্তরদাতারা মাহদীকে তাদের জীবদ্দশায় ফিরে আসার প্রত্যাশা করেছিল।
দজ্জালের পরিচয়
মহানবী (স.) দজ্জালকে স্বপ্নে দেখে তার শারীরিক গঠনের বর্ণনা প্রদান করেছেন। তিনি বলেন, দজ্জাল হবে স্থুলকায় লাল বর্ণের, কোঁকড়ানো চুল, এক চোখ কানা, চোখটি যেন ফোলা আঙ্গুরের মত।| সহীহ বুখারী, হাদীস সংখ্যা- ৭১২৮) দাজ্জাল নির্বংশ হবে। তার কোন সন্তান থাকবে না। (সহীহ মুসলিম- কিতাবুল ফিতান) দজ্জালকে চেনার সবচেয়ে বড় আলামত হল তার কপালে কাফির (كافر) লেখা থাকবে। (সহীহ বুখারী, হাদীস সংখ্যা- ৭১৩১) অপর বর্ণনায় আছে তার কপালে (ك ف ر) এই তিনটি বর্ণ লেখা থাকবে। প্রতিটি মুসলিম ব্যক্তিই তা পড়তে পারবে। (সহীহ মুসলিম- কিতাবুল ফিতান)
নবী বলেন, “দজ্জালের সাথে যা থাকবে তা আমি অবগত আছি। তার সাথে দু’টি নদী প্রবাহিত থাকবে। বাহ্যিক দৃষ্টিতে একটিতে সুন্দর পরিষ্কার পানি দেখা যাবে। অন্যটিতে দাউ দাউ করে আগুন জ্বলতে দেখা যাবে। যার সাথে দজ্জালের সাক্ষাৎ হবে সে যেন দজ্জালের আগুনে ঝাপ দিয়ে পড়ে এবং সেখান থেকে পান করে। কারণ উহা সুমিষ্ট পানি। তার চোখের উপরে মোটা আবরণ থাকবে। কপালে কাফের লেখা থাকবে। মূর্খ ও শিক্ষিত সকল ঈমান দার লোকই তা পড়তে সক্ষম হবে”। (সহীহ মুসলিম- কিতাবুল ফিতান)
নবী বলেন “দজ্জাল এক জনসমাজে গিয়ে মানুষকে তার প্রতি ঈমান আনয়নের আহবান জানাবে। এতে তারা ঈমান আনবে। দাজ্জাল তাদের উপর বৃষ্টি বর্ষণ করার জন্য আকাশকে আদেশ দিবে। আকাশ বৃষ্টি বর্ষণ করবে, যমিন ফসল উৎপন্ন করবে এবং তাদের পশুপাল ও চতুষ্পদ জন্তুগুলো অধিক মোটা-তাজা হবে এবং পূর্বের তুলনায় বেশি দুধ প্রদান করবে। অতঃপর অন্য একটি জনসমাজে গিয়ে মানুষকে তার প্রতি ঈমান আনয়নের আহবান জানাবে। লোকেরা তার কথা প্রত্যাখান করবে। দজ্জাল তাদের নিকট থেকে ব্যর্থ হয়ে ফেরত আসবে। এতে তারা চরম অভাবে পড়বে। তাদের ক্ষেত-খামারে চরম ফসলহানি দেখা দিবে। দাজ্জাল পরিত্যক্ত ভূমিকে তার নিচে লুকায়িত গুপ্তধন বের করতে বলবে। গুপ্তধনগুলো বের হয়ে মৌমাছির দলের ন্যায় তার পিছে পিছে চলতে থাকবে”। (সহীহ মুসলিম- কিতাবুল ফিতান)
নবী (স.) বলেন, “দজ্জাল বের হলে একজন (বিশিষ্ট) ঈমানদার ব্যক্তি তার দিকে রওয়ানা হয়ে যাবে। খবর পেয়ে দজ্জালের পক্ষ থেকে তার অস্ত্রধারী ব্যক্তিরা গিয়ে তার সাথে মিলিত হবে। তারা তাঁকে জিজ্ঞেস করবে, ‘তুমি কোথায় যাওয়ার সংকল্প করেছে?’ তিনি বলবেন, ‘ঐ ব্যক্তির কাছে যে আবির্ভূত হয়েছে’। তখন তারা তাঁকে জিজ্ঞেস করবে, ‘তুমি কি আমাদের প্রভুর প্রতি ঈমান আনবে না?’ তিনি বলবেন, ‘আমাদের প্রভু সম্পর্কে কোন সন্দেহ নেই’। এরপর তারা পরস্পর বলবে, ‘একে হত্যা কর’। তারপর একে অপরকে বলবে, ‘তোমাদের প্রভু যে নিষেধ করেছেন যে, তোমরা তাকে না দেখিয়ে কাউকে হত্যা করবে না?’ রাবী বলেন, ‘অতঃপর তারা তাঁকে দজ্জালের নিকট নিয়ে যাবে। যখন মুমিন ব্যক্তি দজ্জালকে দেখতে পাবেন, বলবেন, ‘হে জনগণ! এ তো সেই দজ্জাল যার কথা রাসূলুল্লাহ আলোচনা করেছেন’। এরপর দজ্জালের আদেশে তার চেহারাকে ক্ষত-বিক্ষত করা হবে। বলা হবে, একে ধরে চেহারা ক্ষত-বিক্ষত করে দাও। এরপর তার পেট ও পিঠকে পিটিয়ে বিছিয়ে ফেলা হবে। তারপর দজ্জাল জিজ্ঞেস করবে, ‘আমার প্রতি ঈমান আনবে না?’ তিনি বলবেন, ‘তুমি তো মিথ্যাবাদী মসীহ দজ্জাল’। এ কথা শুনে তাঁকে কুড়াল দিয়ে খণ্ড-বিখণ্ড করে ফেলার জন্য আদেশে করা হবে। তার আদেশে তাঁকে প্রথমে দু’পা আলগা করে খণ্ড করা হবে। অতঃপর দাজ্জাল খণ্ডিত টুকরাদ্বয়ের মাঝখানে এসে তাঁকে লক্ষ্য করে বলবে, ‘উঠ!’ তৎক্ষণাৎ তিনি সোজা হয়ে দাঁড়াবেন। তারপর আবার দজ্জাল তাঁকে জিজ্ঞেস করবে, ‘এবার আমার প্রতি ঈমান আনবে কি?’ তখন তিনি বলবেন, ‘আমি তো তোমার সম্পর্কে আরও অধিক অভিজ্ঞতা লাভ করেছি’। অতঃপর তিনি উপস্থিত জনতাকে লক্ষ্য করে বলবেন, ‘হে লোক সকল! মনে রেখ, দাজ্জাল আমার পরে আর কোন মানুষের উপর কর্তৃত্ব চালাতে পারবে না’। রাবী বলেন, ‘এরপর দাজ্জাল তাঁকে জবাই করার জন্য ধরবে এবং তার গলা ও ঘাড়ে তামা জড়িয়ে দিতে চেষ্টা করবে। কিন্তু এ পর্যায়ে পৌঁছতে সক্ষম হবে না। অতঃপর তার হাত পা ধরে তাকে নিক্ষেপ করবে। মানুষ ধারণা করবে বুঝি আগুনে ফেলে দিয়েছে। প্রকৃতপক্ষে তাঁকে জান্নাতে পৌঁছিয়ে দেয়া হয়েছে’। রাসূল বলেন, “রাব্বুল আলামীনের নিকট এ ব্যক্তি সবচেয়ে বড় শাহাদাতের মর্যাদা লাভ করবেন”। (সহীহ মুসলিম- কিতাবুল ফিতান)
দজ্জালের পৃথিবীতে অবস্থান
সাহাবীগণ রাসূল কে জিজ্ঞেস করেছেন দাজ্জাল পৃথিবীতে কত দিন অবস্থান করবে। উত্তরে তিনি বলেছেন, “সে চল্লিশ দিন অবস্থান করবে। প্রথম দিনটি হবে এক বছরের মত লম্বা। দ্বিতীয় দিনটি হবে এক মাসের মত। তৃতীয় দিনটি হবে এক সপ্তাহের মত। আর বাকী দিনগুলো দুনিয়ার স্বাভাবিক দিনের মতই হবে”। আমরা বললাম, “যে দিনটি এক বছরের মত দীর্ঘ হবে সে দিন কি এক দিনের নামাযই যথেষ্ট হবে?” উত্তরে তিনি বললেন, “না, বরং তোমরা অনুমান করে সময় নির্ধারণ করে নামায পড়বে”। (সহীহ মুসলিম- কিতাবুল ফিতান)
দজ্জাল মক্কা-মদীনায় প্রবেশ করতে পারবে না
সহীহ হাদীসের বিবরণ অনুযায়ী, দাজ্জালের জন্যে মক্কা ও মদীনাতে প্রবেশ নিষিদ্ধ থাকবে। মক্কা ও মদীনা ব্যতীত পৃথিবীর সকল স্থানেই সে প্রবেশ করবে। [বিস্তারিত দেখুন দাজ্জালের বর্তমান অবস্থান শীর্ষক অনুচ্ছেদটিতে] অন্য একটি বর্ণনায় পাওয়া যায়, নবী বলেন, “দাজ্জাল আসবে। অবশেষে মদীনার এক পার্শ্বে অবতরণ করবে। (এ সময় মদীনা) তিনবার কেঁপে উঠবে। তখন সকল কাফির ও মুনাফিক বের হয়ে তার নিকট চলে আসবে”। (সহীহ বুখারী, হাদীস সংখ্যা- ৭১২৪)
দজ্জালের অনুসারীগণ
নবী (স.) বলেন, “ইসফাহানের সত্তর হাজার ইহুদী দাজ্জালের অনুসরণ করবে। তাদের সবার পরনে থাকবে সেলাই বিহীন চাদর”। (সহীহ মুসলিম- কিতাবুল ফিতান)
দজ্জালের শেষ পরিণতি
সহীহ হাদীসের বিবরণ অনুযায়ী, ঈসা ইবনে মারইয়াম এর হাতে দাজ্জাল নিহত হবে। বিস্তারিত বিবরণ এই যে, মক্কা-মদীনা ব্যতীত পৃথিবীর সকল দেশেই সে প্রবেশ করে ব্যাপক বিপর্যয় সৃষ্টি করবে। সামান্য সংখ্যক মুমিনই তার এই বিপর্যয়ের হাত থেকে রক্ষা পাবে। ঠিক সে সময় জেরুজালেম শহরের বায়তুল মুকাদ্দাস মসজিদের সাদা মিনারের উপর ঈসা দুইজন ফেরেশতার সাহায্যে  আকাশ থেকে অবতরণ করবেন। মুসলমানগণ তার পার্শ্বে একত্রিত হবে। তাদেরকে সাথে নিয়ে তিনি দাজ্জালের দিকে রওনা দিবেন। দাজ্জাল সে সময় বায়তুল মুকাদ্দিসের দিকে অগ্রসর হতে থাকবে। অতঃপর ঈসা  ফিলিস্তিনের লুদ্দ শহরের দ্বারপ্রান্তে দাজ্জালকে পাকড়াও করবেন এবং তাকে হত্যা করবেন। (সহীহ মুসলিম- কিতাবুল ফিতান)
দজ্জাল সম্পর্কিত অন্যান্য হাদীস
নাওয়াস বিন সামআন বলেন, ''“একদা রাসূল  সকাল বেলা আমাদের কাছে দাজ্জালের বর্ণনা করলেন। তিনি তার ফিতনাকে খুব বড় করে তুলে ধরলেন। বর্ণনা শুনে আমরা মনে করলাম নিকটস্থ খেজুরের বাগানের পাশেই সে হয়ত অবস্থান করছে। আমরা রাসূল  এর নিকট থেকে চলে গেলাম। কিছুক্ষণ পর আমরা আবার তার কাছে গেলাম। এবার তিনি আমাদের অবস্থা বুঝে জিজ্ঞেস করলেন, “তোমাদের কি হল?” আমরা বললাম, “হে আল্লাহ্‌র রসূল! আপনি যেভাবে দাজ্জালের আলোচনা করেছেন তা শুনে আমরা ভাবলাম হতে পারে সে খেজুরের বাগানের ভিতরেই রয়েছে”। নবী বললেন, “দাজ্জাল ছাড়া তোমাদের উপর আমার আরও ভয় রয়েছে। আমি তোমাদের মাঝে জীবিত থাকতেই যদি দাজ্জাল আগমন করে তাহলে তোমাদেরকে ছাড়া আমি একাই তার বিরুদ্ধে ঝগড়া করব। আর আমি চলে যাওয়ার পর যদি সে আগমন করে তাহলে প্রত্যেক ব্যক্তিই নিজেকে হেফাযত করবে। আর আমি চলে গেলে আল্লাহই প্রতিটি মুসলিমকে হেফাযতকারী হিসেবে যথেষ্ট”।'' (তিরমিজী- কিতাবুল ফিতান) হাদীসটি সহীহ।
আবদুল্লাহ ইবনু উমার বলেন, “নবী  লোক সমাবেশে দাঁড়ালেন এবং মহান আল্লাহ্‌র প্রশংসা করলেন। এরপর তিনি দাজ্জাল প্রসঙ্গে বললেন, “তার সম্পর্কে আমি তোমাদেরকে সতর্ক করছি। এমন কোন নবী নেই যিনি তার কওমকে এ বিষয়ে সতর্ক করেননি। তবে তার সম্পর্কে আমি তোমাদের এমন একটি কথা বলব যা কোন নবীই তারা জাতিকে বলেননি। তা হল যে, সে কানা হবে আর আল্লাহ্‌ অবশ্যই কানা নন”। (সহীহ বুখারী, হাদীস সংখ্যা- ৭১২৭)
আয়িশাহ হতে বর্ণিত। তিনি বলেন যে, “আমি রসূলুল্লাহ  কে নামাযের ভিতরে দাজ্জালের ফিত্‌না থেকে আশ্রয় চাইতে শুনেছি”। (সহীহ বুখারী, হাদীস সংখ্যা- ৭১২৯) তিনি নামাযের শেষ তাশাহুদে বলতেন, ''“হে আল্লাহ! আমি আপনার কাছে কবরের আযাব, জাহান্নামের আযাব, জীবন-মরণের ফিতনা এবং মিথ্যুক দাজ্জালের ফিতনা থেকে আশ্রয় চাই”।'' (সহীহ বুখারী, হাদীস সংখ্যা- ১৩৭৭)
ইয়াজুজ মাজুজের পরিচয়
সহীহ হাদীস থেকে জানা যায়, তারা আদম এর বংশধর। প্রমাণ স্বরূপ সহীহ বুখারীর হাদীসটি উল্লেখযোগ্য। নবী  বলেন,“রোজ হাশরে আল্লাহ্‌ তা’আলা আদমকে বলবেন, ‘হে আদম’! আদম বলবেন, ‘আমি আপনার দরবারে উপস্থিত আছি। সমস্ত কল্যাণ আপনার হাতে’। আল্লাহ্‌ বলবেন, ‘জাহান্নামের বাহিনীকে আলাদা কর’। আদম বলবেন, ‘কারা জাহান্নামের অধিবাসী’? আল্লাহ্‌ বলবেন, ‘প্রতি হাজারের মধ্যে নয়শত নিরানব্বই জন’। ‘এ সময় শিশু সন্তান বৃদ্ধ হয়ে যাবে, গর্ভবতী মহিলাদের গর্ভের সন্তান পড়ে যাবে এবং মানুষদেরকে আপনি মাতাল অবস্থায় দেখতে পাবেন। অথচ তারা মাতাল নয়। আল্লাহ্‌র শাস্তির ভয়াবহতা অবলোকন করার কারণেই তাদেরকে মাতালের মত দেখা যাবে’। (সূরা হাজ্জঃ ২) সাহাবীগণ বললেন, “হে আল্লাহ্‌র রসূল! আমাদের মধ্যে সেই একজন কে”? তিনি বললেন,“তোমরা সুসংবাদ গ্রহণ কর। কেননা তোমাদের মধ্য হতে একজন আর এক হাজারের অবশিষ্ট ইয়াজুজ মাজুজ হবে”। অতঃপর তিনি বললেন, “যাঁর হাতে আমার প্রাণ, তার কসম। আমি আশা করি, তোমরা জান্নাতীদের চারভাগের এক ভাগ হবে”। [আবূ সা’ঈদ বলেন] আমরা এটা শুনে ‘আল্লাহু আকবার’ বলে তাকবীর পাঠ করলাম। তারপর নবী  বললেন, “আমি আশা করি, তোমরা সমস্ত জান্নাতবাসীর এক তৃতীয়াংশ হবে”। আমরা এ সংবাদ শুনে আবার ‘আল্লাহু আকবার’ বলে তাকবীর দিলাম। তিনি আবার বললেন, “আমি আশা করি তোমরা সমস্ত জান্নাতীদের অর্ধেক হবে”। এ কথা শুনে আমরা আবারও ‘আল্লাহু আকবার’ বলে তাকবীর দিলাম। তিনি বললেন, “তোমরা তো অন্যান্য মানুষের তুলনায় এমন, যেমন সাদা ষাঁড়ের দেহে কয়েকটি কাল পশম অথবা কালো ষাঁড়ের শরীরে কয়েকটি সাদা পশম”। (সহীহ বুখারী, হাদীস সংখ্যা- ৩৩৪৮)
ইয়াজুজ মাজুজের আগমন
কুরআন ও সহীহ হাদীসের বর্ণনা থেকে যা জানা যায়, তাহলো কিয়ামতের পূর্বমুহূর্তে তারা মানব সমাজে চলে এসে ব্যাপক অশান্তি ও বিপর্যয় সৃষ্টি করবে। রাসূল বলেন, “ইয়াজুজ মাজুজ প্রাচীরের ভিতর থেকে বের হওয়ার জন্য প্রতিদিন খনন কাজে লিপ্ত রয়েছে। খনন করতে করতে যখন তারা বের হওয়ার কাছাঁকাছি এসে যায় এবং সূর্যের রশ্মি  দেখতে পায় তখন তাদের নেতা বলেঃ ফিরে চলে যাও, আগামীকাল এসে খনন কাজ শেষ করে সকাল সকাল বের হয়ে যাব। আল্লাহ্‌ তা’আলা রাত্রিতে প্রাচীরকে আগের চেয়ে আরও শক্তভাবে বন্ধ করে দেন। প্রতিদিন এভাবেই তাদের কাজ চলতে থাকে। অতঃপর আল্লাহ্‌ কর্তৃক নির্ধারিত মেয়াদ যখন শেষ হবে এবং তিনি তাদেরকে বের করতে চাইবেন তখন তারা খনন করবে এবং খনন করতে করতে যখন সূর্যের রশ্মি  দেখতে পাবে তখন তাদের নেতা বলবেঃ ফিরে চলে যাও। ইনশা-আল্লাহ্‌ (যদি আল্লাহ্‌ চান) আগামীকাল এসে খনন কাজ শেষ করে সকাল সকাল বের হয়ে যাব। এবার তারা ইনশা-আল্লাহ্‌ বলবে। অথচ এর আগে কখনও তা বলেনি। তাই পরের দিন এসে দেখবে যেভাবে রেখে গিয়েছিল সেভাবেই রয়ে গেছে। অতি সহজেই তা খনন করে মানব সমাজে বের হয়ে আসবে। তারা পৃথিবীর নদী-নালার সমস্ত পানি পান করে ফেলবে। এমনকি তাদের প্রথম দল কোন একটি নদীর পাশে গিয়ে নদীর সমস্ত পানি পান করে শুকিয়ে ফেলবে। পরবর্তী দলটি সেখানে এসে কোন পানি দেখতে না পেয়ে বলবেঃ এখানে তো এক সময় পানি ছিল। তাদের ভয়ে লোকেরা নিজ নিজ সহায়-সম্পদ নিয়ে অবরুদ্ধ শহর অথবা দুর্গের মধ্যে প্রবেশ করবে। ইয়াজুজ মাজুজের দল যখন পৃথিবীতে কোন মানুষ দেখতে পাবেনা তখন তাদের একজন বলবে যমিনের সকল অধিবাসীকে খতম করেছি। আকাশের অধিবাসীরা বাকী রয়েছে। এই বলে তারা আকাশের দিকে তীর নিক্ষেপ করবে। রক্ত মিশ্রিত হয়ে তীর ফেরত আসবে। তখন তারা বলবে যমিনের অধিবাসীকে পরাজিত করেছি এবং আকাশের অধিবাসী পর্যন্ত পৌঁছে গেছি। অতঃপর আল্লাহ্‌ তাদের ঘাড়ে ‘নাগাফ’ নামক এক শ্রেণীর পোঁকা প্রেরণ করবেন। এতে এক সময়ে একটি প্রাণী মৃত্যু বরণ করার মতই তারা সকলেই হালাক হয়ে যাবে”। নবী  বলেন, “আল্লাহ্‌র শপথ! তাদের মরা দেহ এবং চর্বি ভক্ষণ করে যমিনের জীব-জন্তু ও কীটপতঙ্গ মোটা হয়ে যাবে এবং আল্লাহ্‌র শুকরিয়া আদায় করবে”। (ইবনে মাজাহ্‌, হাদীস সংখ্যা- ৪০৮০)
তবে নির্দিষ্টভাবে তাদের আগমন হবে ঈসা এর আগমন এবং দাজ্জালকে পরাজিত করার পর। নবী  বলেন, “অতঃপর ঈসা  এর নিকট এমন কিছু লোক আসবেন, যাদেরকে আল্লাহ্‌ তা’আলা দাজ্জালের ফিতনা হতে হেফাযত করেছেন। তিনি তাদের চেহারায় হাত বুলাবেন এবং জান্নাতের মধ্যে তাদের উচ্চ মর্যাদা সম্পর্কে সংবাদ দিবেন। ঈসা  যখন এ অবস্থায় থাকবেন তখন আল্লাহ্‌ তা’আলা তাকে জানাবেন যে, আমি এমন একটি জাতি বের করেছি, যাদের সাথে মোকাবেলা করার ক্ষমতা কারো নেই। কাজেই আপনি আমার বান্দাদেরকে নিয়ে তুর পাহাড়ে উঠে যান। এ সময় আল্লাহ্‌ তা’আলা ইয়াজুজ মাজুজের বাহিনী প্রেরণ করবেন। তারা প্রত্যেক উঁচু ভূমি থেকে বের হয়ে আসবে। তাদের প্রথম দলটি ফিলিস্তিনের তাবারীয়া জলাশয়ের সমস্ত পানি পান করে ফেলবে। তাদের শেষ দলটি সেখানে এসে কোন পানি না পেয়ে বলবেঃ এক সময় এখানে পানি ছিল। তারা আল্লাহ্‌র নবী ও তার সাথীদেরকে অবরোধ করে রাখবে। ঈসা  ও তার সাথীগণ প্রচণ্ড খাদ্যাভাবে পড়বেন। এমনকি বর্তমানে তোমাদের কাছে একশত স্বর্ণ মুদ্রার চেয়ে তাদের কাছে একটি গরুর মাথা তখন বেশি প্রিয় হবে। আল্লাহ্‌র নবী ঈসা  ও তার সাথীগণ এই ফিতনা থেকে মুক্তি পাওয়ার জন্য আল্লাহ্‌র কাছে দু’আ করবেন। আল্লাহ্‌ তাদের দু’আ কবুল করে ইয়াজুজ মাজুজের ঘাড়ে ‘নাগাফ’ নামক একশ্রেণীর পোঁকা প্রেরণ করবেন। এতে এক সময়ে একটি প্রাণী মৃত্যু বরণ করার মতই তারা সকলেই হালাক হয়ে যাবে। অতঃপর আল্লাহ্‌র নবী ঈসা ও তার সাহাবীগণ যমিনে নেমে এসে দেখবেন ইয়াজুজ মাজুজের মরা-পচা লাশ ও তাদের শরীরের চর্বিতে সমগ্র যমিন ভরপুর হয়ে গেছে। কোথাও অর্ধহাত জায়গাও খালি নেই। আল্লাহ্‌র নবী ঈসা  তার সাথীগণ আল্লাহ্‌র কাছে আবার দু’আ করবেন। আল্লাহ্‌ তাদের দু’আ কবুল করে উটের গর্দানের মত লম্বা লম্বা একদল পাখি পাঠাবেন। আল্লাহ্‌র আদেশে পাখিগুলো তাদেরকে অন্যত্র নিক্ষেপ করে পৃথিবীকে পরিষ্কার করবে। অতঃপর আল্লাহ্‌ তা’আলা প্রচুর বৃষ্টি বর্ষণ করবেন। এতে পৃথিবী একেবারে আয়নার মত পরিষ্কার হয়ে যাবে”। (সহীহ মুসলিম) [বিশেষ দ্রষ্টব্যঃ মূল হাদীসের যে অংশে ইয়াজুজ মাজুজ প্রসঙ্গ এসেছে শুধুমাত্র ততটুকুই উল্লেখিত হয়েছে।]
কুরআন ও সহীহ হাদীসে ইয়াজুজ মাজুজ
কুরআন মাজীদের সূরা আল-কাহফে ইয়াজুজ মাজুজের বিবরণ এসেছে। আল্লাহ তা’আলা বলেন, এরপর সে আরেক পথ ধরল। চলতে চলতে সে দু’ পাহাড়ের মাঝে এসে পৌঁছল। সেখানে সে এক সম্প্রদায়কে দেখতে পেল। যারা কথাবার্তা কমই বুঝতে পারে। তারা বলল, ‘হে যুলক্বারনায়ন! ইয়াজুজ মাজুজ পৃথিবীতে অশান্তি সৃষ্টি করছে, অতএব আমরা কি আপনাকে কর দেব যে, আপনি আমাদের ও তাদের মাঝে একটা বাঁধ নির্মাণ করে দেবেন?’ সে বলল, ‘আমাকে আমার প্রতিপালক যা দিয়েছেন তা-ই যথেষ্ট, কাজেই তোমরা আমাকে শক্তি-শ্রম দিয়ে সাহায্য কর, আমি তোমাদের ও তাদের মাঝে এক সুদৃঢ় প্রাচীর গড়ে দেব। আমার কাছে লোহার পাত এনে দাও’। শেষ পর্যন্ত যখন সে দু’পাহাড়ের মাঝের ফাঁকা জায়গা পুরোপুরি ভরাট করে দিল সে বলল, ‘তোমরা হাপরে দম দিতে থাক’। শেষ পর্যন্ত যখন তা আগুনের মত লাল হয়ে গেল তখন সে বলল, ‘আনো, আমি এর উপর গলিত তামা ঢেলে দেব’। এরপর তারা (অর্থাৎ ইয়াজুজ মাজুজ) তা অতিক্রম করতে পারবে না, আর তা ভেদ করতেও পারবে না। সে বলল, ‘এ আমার প্রতিপালকের করুণা, যখন আমার প্রতিপালকের ওয়া’দার নির্দিষ্ট সময় আসবে, তখন তিনি তাকে ধূলিসাৎ করে দেবেন আর আমার প্রতিপালকের ওয়া’দা সত্য’। আমি তাদেরকে সেদিন এমন অবস্থায় ছেড়ে দেব যে, তারা একদল আরেক দলের উপর তরঙ্গমালার মত পড়বে। আর শিঙ্গায় ফুঁক দেয়া হবে। অতঃপর আমরা সব মানুষকে একসঙ্গে একত্রিত করব। (সূরাহ আল-কাহ্‌ফঃ ৯২-৯৯)
কিয়ামতের পূর্বে পাহাড় ভেদ করে ইয়াজুজ মাজুজের আগমন সম্পর্কে আল্লাহ্‌ তা’আলা অন্যত্র বলেন, এমনকি (তখনও তারা ফিরে আসবে না) যখন ইয়াজুজ ও মাজুজের জন্য (প্রাচীর) খুলে দেয়া হবে আর তারা প্রতিটি পাহাড় কেটে ছুটে আসবে। সত্য ওয়া’দার (পূর্ণতার) সময় ঘনিয়ে আসবে, তখন আতঙ্কে কাফিরদের চক্ষু স্থির হয়ে যাবে। (তখন তারা বলবে) হায়! আমরা তো এ ব্যাপারে উদাসীন ছিলাম, না, আমরা ছিলাম অন্যায়কারী। (সূরা আল-আম্বিয়াঃ ৯৬-৯৭)
যায়নাব বিনতে জাহাশ (রা.) হতে বর্ণিত। "একবার নবী (স.) ভীত সন্ত্রস্ত অবস্থায় তার নিকট আসলেন এবং বলতে লাগলেন, “লা-ইলাহা ইল্লাল্লাহ্‌। আরবের লোকদের জন্য সেই অনিষ্টের কারণে ধ্বংস অনিবার্য যা নিকটবর্তী হয়েছে। আজ ইয়াজুজ মাজুজের প্রাচীর এ পরিমাণ খুলে গেছে”। এ কথা বলার সময় তিনি তার বৃদ্ধাঙ্গুলির অগ্রভাগকে তার সঙ্গের শাহাদাত আঙ্গুলের অগ্রভাগের সঙ্গে মিলিয়ে গোলাকার করে ছিদ্রের পরিমাণ দেখান। যায়নাব বিনতে জাহাশ (রা) বলেন, তখন আমি বললাম, “হে আল্লাহ্‌র রসূল! আমাদের মধ্যে পুণ্যবান লোকজন থাকা সত্ত্বেও কি আমরা ধ্বংস হয়ে যাব?” তিনি বললেন, “হ্যাঁ, যখন পাপকাজ অতি মাত্রায় বেড়ে যাবে”। (সহীহ বুখারী, হাদীস সংখ্যা- ৩৩৪৬)"
সান্তাহার ইউনিয়ন
সান্তাহার রাজশাহী বিভাগের বগুড়া জেলার অন্তর্গত আদমদীঘি উপজেলার একটি ইউনিয়ন। কালের স্বাক্ষী বহনকারী আদমদীঘি উপজেলার একটি ঐতিহ্যবাহী অঞ্চল হলো সান্তাহার ইউনিয়ন। স্বাধীনতাপূর্ব বাংলাদেশের বৃহৎ অবাঙ্গালী (বিহারী) অধ্যুষিত শহর ছিল সান্তাহার। বর্তমানে এটি একটি পৌরসভা শাসিত এলাকা। এটি মূলত রেলওয়ে জংশনের জন্য বিখ্যাত।
জনসংখ্যা
মোট জনসংখ্যা ২৮২২৬ জন
গ্রাম
গ্রামের সংখ্যা মোট১৯টি। সেগুলি হল:
ওয়ার্ড
ওয়ার্ডের সংখ্যা -
স্বাস্থ্য
স্বাস্থ্য ও পরিবার কল্যাণ কেন্দ্র -
অসমীয়া সাহিত্যর রূপরেখা
অসমীয়া সাহিত্যর রূপরেখা হল মহেশ্বর নেওগ দ্বারা রচিত অসমীয়া ভাষা-সাহিত্য-সংস্কৃতি বিষয়ক একটি সংক্ষিপ্ত ইতিহাসসদৃশ গ্রন্থ৷ গ্রন্থটির প্রথম প্রকাশ হয় ১৯৬২ সাল অক্টোবরে৷ গ্রন্থটির ত্রয়োদশ সংস্করণটি প্রকাশ করেছেন চন্দ্র প্রকাশ। এই সংস্করণটিতে মোট ১৬ টা অধ্যায় আছে৷ এর মোট পৃষ্ঠা সংখ্যা ৪০০।
বাসিল থাম্পি
বাসিল থাম্পি (ബേസിൽ തമ്പി; জন্ম ১১ সেপ্টেম্বর ১৯৯৩) একজন ভারতীয় ক্রিকেটার ঘরোয়া ক্রিকেটে কে কেরল প্রতিনিধিত্ব করে এবং সানরাইজার্স হায়দ্রাবাদ ইন্ডিয়ান প্রিমিয়ার লিগে। তিনি ডানহাতি ব্যাটসম্যান এবং ডানহাতি মিডিয়াম পেসার।
সঙ্গত (শহর)
সঙ্গত (Sangat) ভারতের পাঞ্জাব রাজ্যের ভাঠিন্ডা জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে সঙ্গত শহরের জনসংখ্যা হল ৫৩৯৬ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৫২%। পুরুষদের মধ্যে সাক্ষরতার হার ৫৭% এবং নারীদের মধ্যে এই হার ৪৭%। সারা ভারতের সাক্ষরতার হার ৫৯.৫%, তার চাইতে সঙ্গত এর সাক্ষরতার হার কম।
এই শহরের জনসংখ্যার ১৩% হল ৬ বছর বা তার কম বয়সী।
মিসিসিপীয় সংস্কৃতি
থাম্ব|ডান|upright=1.35|বিভিন্ন মিসিসিপীয় ও সম্পর্কিত সংস্কৃতির আনুমানিক এলাকা
মিসিসিপীয় সংস্কৃতি একটি নেটিভ আমেরিকান সভ্যতা ছিল, যা আঞ্চলিকভাবে পরিবর্তিত হয়ে প্রায় ৮০০ খ্রিস্টাব্দ থেকে ১৬০০ খ্রিস্টাব্দ পর্যন্ত বর্তমানে মধ্য-পশ্চিম, পূর্ব ও দক্ষিণ-পূর্ব যুক্তরাষ্ট্রে বিকাশ লাভ করেছিল। এটি বড়, মাটির ভিত বিশিষ্ট ঢিবি ও প্রায়শই অন্যান্য আকৃতির ঢিবি নির্মাণের জন্য পরিচিত ছিল। এটি শহুরে বসতি এবং উপকণ্ঠীয় গ্রামগুলির একটি ধারাবাহিকতার সমন্বয়ে গঠিত ছিল, যা শিথিল বাণিজ্য নেটওয়ার্ক দ্বারা সংযুক্ত ছিল। বৃহত্তম শহরটি ছিল কাহোকিয়া, যা বর্তমানের দক্ষিণ ইলিনয়ে অবস্থিত এবং এটি একটি প্রধান ধর্মীয় কেন্দ্র বলে মনে করা হয়।
মিসিসিপীয় জীবনধারা মিসিসিপি নদী উপত্যকায় (যার জন্য এটির নামকরণ করা হয়েছে) বিকাশ লাভ করতে শুরু করে। এই সময়ে মিসিসিপি নদীর উপনদী টেনেসি নদীর উপত্যকার সংস্কৃতিগুলিও মিসিসিপিপীয় বৈশিষ্ট্যগুলি বিকাশ করতে শুরু করেছিল। প্রায় সকল মিসিসিপীয় প্রত্নক্ষেত্রই ১৫৩৯–১৫৪০ খ্রিস্টাব্দের পূর্ববর্তী (যখন হার্নান্দো ডি সোটো এলাকাটি অন্বেষণ করেছিলেন), উল্লেখযোগ্য ব্যতিক্রমগুলি হল নাচেজ সম্প্রদায়। এগুলি ১৮শ শতাব্দীতে মিসিসিপিপীয় সাংস্কৃতিক অনুশীলন বজায় রেখেছিল।
রূপালী চেলা
রূপালী চেলা (বৈজ্ঞানিক নাম: Salmophasia acinaces) (ইংরেজি: Silver razorbelly minnow) হচ্ছে Cyprinidae পরিবারের Salmophasia গণের একটি স্বাদুপানির মাছ।
বিস্তৃতি
এই প্রজাতির মাছ বাংলাদেশ, পাকিস্তান, নেপাল এবং ভারতে ব্যাপকভাবে পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
ধনঞ্জয় ভট্টাচার্য
ধনঞ্জয় ভট্টাচার্য (১০ সেপ্টেম্বর, ১৯২২ – ২৭ ডিসেম্বর, ১৯৯২) বাংলা গানের জগতে এক যুগের ধারক কণ্ঠ শিল্পী ছিলেন। সঙ্গীতকার ও সঙ্গীত নির্দেশক হিসাবেও তার খ্যাতি ছিল। শ্যামা সঙ্গীতে এক অসাধারণ কণ্ঠ শিল্পী হিসাবে নিজেকে প্রতিষ্ঠিত করেছেন।
সঙ্গীত জীবন
ধনঞ্জয় ভট্টাচার্য আধুনিক  বাংলা ও হিন্দি গান দিয়ে সঙ্গীত জীবন শুরু করেন। ১৯৪০ খ্রিস্টাব্দে প্রণব রায়ের কথায় ও সুবল দাশগুপ্তর সুরে পায়োনিয়ার  রেকর্ডে গাওয়া তার প্রথম গান "যদি ভুলে যাও মোরে, জানাবো না অভিমান" অসম্ভব জনপ্রিয়তা পায়। 'শহর থেকে দূরে' ছবিটিতে 'রাধে ভুল করে তুই চিনলে না তোর প্রেমিক শ্যাম রায়' গানটি গেয়ে তিনি পাদপ্রদীপের সামনে চলে আসেন। বাংলা গান থেকে শুরু করে নজরুলগীতি, শ্যামা সঙ্গীত, উচ্চাঙ্গ সংগীতের সব শাখাতেই তার সমান দক্ষতা ছিল। বহু জনপ্রিয় গানের তিনি সুরকার  ছিলেন। 'মহাপ্রস্থানের পথে' চলচ্চিত্রে তার দেওয়া সুর এক ইতিহাসের সৃষ্টি করেছিল। অনেক বাংলা ছবির নেপথ্য গায়ক ছিলেন তিনি। ১৯৫৬ খ্রিস্টাব্দে মুক্তিপ্রাপ্ত 'সাধক রামপ্রসাদ' ছবিতে ২৪ টি গানের মধ্যে ২৩ টি গানই তিনি গেয়েছেন। হিন্দি ছবি ' মহাপ্রভু চৈতন্য' তে তার গাওয়া গানগুলি বিশেষ উল্লেখযোগ্য। দীর্ঘ পাঁচ দশকের সঙ্গীত জীবনে তিনি প্রায় ৫০০টি গানের রেকর্ড করেন। নিজে লিখেছেন প্রায় ৪০০ টি গান। গীতিকার হিসাবে তিনি "শ্রীপার্থ" ও "শ্রীআনন্দ" ছদ্মনামে পরিচিত ছিলেন।
'নববিধান', 'পাশের বাড়ি', 'লেডিজ সিট' সহ পাঁচটি ছবিতে অভিনয় করেছেন। 'পাশের বাড়ি' ছবিতে সলিল চৌধুরীর কথায় ও সুরে "ঝির ঝির ঝির ঝিরঝিরি বরষায়" গানটি জনপ্রিয় হয়। আরো যে গানগুলি সমানভাবে জনপ্রিয় হয়েছিল সেগুলি হল —
ব্যক্তিগত জীবন
ধনঞ্জয় ভট্টাচার্য বিবাহ করেন রেখাদেবীকে। তাঁদের তিন সন্তানের মধ্যে দীপঙ্কর ভট্টাচার্যই পিতার সঙ্গীত-ধারার একমাত্র উত্তরাধিকারী। প্রবাদপ্রতিম শ্যামা সঙ্গীত শিল্পী অকালপ্রয়াত পান্নালাল ভট্টাচার্য ছিলেন তার সর্বকনিষ্ঠ ভ্রাতা। পান্নালালের মধ্যে ভক্তিরসের সন্ধান পেয়ে ভক্তিমূলক গানের জায়গাটি তিনি ভাইকে ছেড়ে দিয়েছিলেন এবং নিজে ভক্তিমূলক গান গাইতে চাইতেন না। তবে যা কিছু ভক্তিগীতি গেয়েছেন, সবই ভাইয়ের অকাল মৃত্যুর পর।
ধনঞ্জয় ভট্টাচার্য  মা কালীর তথা ভবতারিণী দর্শন পেতেন, কিন্তু তার অনুজ পান্নালালের কোনদিন সেরকম মাতৃদর্শন হয়নি। সেকারণে শিশুর মত কাঁদতে কাঁদতে মা কে ডাকতেন। দেবীদর্শন না করতে পাওয়ার অবসাদে, অতৃপ্তি নিয়ে তিনি শেষ পর্যন্ত আত্মহনন করেন। এরপর ধনঞ্জয় নিজের সংসারের সাথে পান্নালালের সংসারেরও দায়দ্বায়িত্ব পালন করেন।
সেসিলিয়া হিদাল্গো তাপিয়া
মারিয়া সেসিলিয়া তাপিয়া হিদাল্গো (Cecilia Hidalgo Tapia) বিখ্যাত চিলীয় প্রমিলা প্রাণরসায়নবিদ হিসেবে কাজ করছেন। এছাড়াও, চিলি বিশ্ববিদ্যালয়ের অনুষদ সদস্য তিনি। ২০০৬ সালে প্রাকৃতিক বিজ্ঞানে চিলির জাতীয় পুরস্কার লাভ করেছেন। এরফলে চিলির প্রথম মহিলা হিসেবে তিনি এ পুরস্কারে ভূষিত হয়েছেন।
২০০৪ সালে চিলি বিশ্ববিদ্যালয় কর্তৃক মেরিট আমান্ডা লাবার্কা পদক পান। তার গবেষণার অন্যতম ক্ষেত্রস্থল হচ্ছে কোষে ক্যালসিয়ামের গঠন।
শিক্ষাজীবন
হিদাল্গো তার স্নাতক-পূর্ব শিক্ষা চিলি বিশ্ববিদ্যালয় থেকে সম্পন্ন করেন। একই বিশ্ববিদ্যালয়ে ১৯৬৫ সালে জৈবরসায়নে স্নাতক ডিগ্রী লাভ করেন। চার বছর পর তিনি ডক্টর অব সায়েন্স অর্জন করেন। পরবর্তীতে মার্কিন যুক্তরাষ্ট্রের ন্যাশনাল ইনস্টিটিউট অব হেলথ থেকে স্নাতকোত্তর ডক্টরাল বিষয়ে অধ্যয়ন করেন। ১৯৯২ থেকে ১৯৯৩ মেয়াদে গাগেনহেইম ফেলোশীপ লাভ করেন।
কর্মজীবন
১৯৮৪ থেকে ২০০২ সময়কালে সায়েন্টিফিক স্টাডিজ সেন্টারে শিক্ষা প্রদান করেন। ১৯৮৪ সাল থেকে চিলি বিশ্ববিদ্যালয় থেকে ফ্যাকাল্টি অব মেডিসিনে শিক্ষকতা করেন। ২০০১ থেকে ২০০৩ মেয়াদে সেল বায়োলজি এন্ড মোলকুলার বায়োমেডিক্যাল সায়েন্সেস ইনস্টিটিউটের প্রোগ্রাম ডাইরেক্টরের দায়িত্ব পালন করেন। সেন্টার ফনডাপ ফর মোলকুলার স্টাডিজ অব দ্য সেলের পরিচালক ও চিলি বিশ্ববিদ্যালয়ের মেডিসিন ফ্যাকাল্টির অন্যতম সদস্য ছিলেন। এছাড়াও তরুণ বিজ্ঞানীদের সংগঠনের উপদেষ্টামণ্ডলীর সহ-সভাপতিত্ব করেন।
কানহাইয়া নগর মেট্রো স্টেশন
কানহাইয়া নগর মেট্রো স্টেশন দিল্লি মেট্রোর রেড লাইনে অবস্থিত। এখানে এটিএম ও পার্কিং পরিষেবা উপলব্ধ। অশোক বিহার ও ত্রিনগরে বসবাস করা জন সাধারণের জন্য এই মেট্রো সুবিধাজনক।
২০১৬ এশিয়ান বীচ গেমসে বীচ সকার
২০১৬ এশিয়ান বীচ গেমসে বীচ সকার প্রতিযোগিতা ২৫ সেপ্টেম্বর থেকে ২ অক্টোবর ভিয়েতনামের দা নাংয়ের বিয়েন ডং পার্কে অনুষ্ঠিত হয়। প্রতিযোগিতায় জাপান স্বর্ণ পদক, ওমান রৌপ্য পদক এবং লেবানন ব্রোঞ্জ পদক জিতে।
যশবীর সিং রায়না
কর্নেল যশবীর সিং রায়না, এসি (৫ জুলাই ১৯৫৫) একজন অবসরপ্রাপ্ত ভারতীয় সেনা কর্মকর্তা যিনি অপারেশন ব্লু স্টারে অসামান্য বীরত্বের জন্য ভারতের সর্বোচ্চ শান্তিকালীন বীরত্বের পুরস্কার অশোক চক্রকে ভূষিত করেছিলেন।
জীবনের প্রথমার্ধ
রায়নার জন্ম ১৯৫৫ সালের ৫ জুলাই শিমলায়, পাঁচ ভাইয়ের মধ্যে তৃতীয়। তাঁর পিতা জ্ঞানী কর্তার সিং রায়না যিনি ১৯৪৭ সালের দেশভাগের সময় শিমলায় স্থায়ী হয়েছিলেন। একজন ধর্মপ্রাণ ও খাঁটি মানুষ, তিনি তাঁর সন্তানদের মধ্যে একটি নীতিগত জীবনযাত্রার গুণাবলি তৈরি করেছিলেন। রায়নার প্রাথমিক পড়াশোনা স্যার হারকোর্ট বাটলার স্কুল, সিমলাতে এবং পরে শিমলার সেন্ট্রাল স্কুল থেকে পাস করেন। তিনি শিমলা সরকারি কলেজ থেকে বিএসসি ডিগ্রি অর্জন করেছেন।
সামরিক ক্যারিয়ার
রায়না সর্বদা সেনাবাহিনীতে যোগ দিতে আগ্রহী ছিলেন এবং এই লক্ষ্যে সুনিশ্চিতভাবে কাজ করেছিলেন। ১৯৭৭ সালের ৩ সেপ্টেম্বর তিনি ব্রিগেড অফ গার্ডস এর দশম ব্যাটালিয়নে দ্বিতীয় লেফটেন্যান্ট হিসাবে একটি স্বল্প-পরিষেবা কমিশন পেয়েছিলেন এবং এবং ৩ সেপ্টেম্বর ১৯৭৯ সালে লেফটেন্যান্ট পদে পদোন্নতি পেয়েছিলেন। ১৯৮২ সালের ৩ সেপ্টেম্বর তিনি দ্বিতীয় লেফটেন্যান্ট হিসাবে স্থায়ী কমিশনে স্থানান্তরিত হন (1 মে 1978 সাল থেকে জ্যেষ্ঠতা, 3 সেপ্টেম্বর 1977 থেকে বেতনের সিনিয়রটি) এবং একই তারিখ থেকে (লে। জ্যেষ্ঠতা 1 মে 1980) থেকে লেফটেন্যান্ট পদে পদোন্নতি পেয়েছিলেন। তিনি ব্যাটালিয়নের হয়ে সমস্ত গেম খেলেন এবং ক্রস কান্ট্রি, অ্যাথলেটিকস এবং হকি কমান্ড স্তরে পৌঁছেছিলেন। ১৯৮৪ সালের ১ মে তিনি ক্যাপ্টেন এর পদোন্নতি পেয়েছিলেন এবং তার পরের বছর, তার ব্যাটালিয়ন অপারেশন ব্লু স্টারে অংশ নেওয়ার জন্য অমৃতসর চলে গিয়েছিল।
অপারেশন ব্লু স্টার
অপারেশন ব্লু স্টার চলাকালীন ৩ ই জুন, ১৯৮৪ এ আইসি- 37068, দশ গার্ডের ক্যাপ্টেন যশবীর সিং রায়নাকে একটি বিল্ডিং কমপ্লেক্সে সন্ত্রাসীদের তৈরি দুর্গের বিশদ অনুসন্ধানের দায়িত্ব দেওয়া হয়েছিল। যদিও এটি একটি বিপজ্জনক মিশন ছিল, তবুও ক্যাপ্টেন রায়না এই কাজটি হাতে নিয়েছিলেন এবং বেসামরিক পোশাকে ভিতরে গিয়েছিলেন। এই মিশন জুড়ে তিনি সন্ত্রাসীদের দ্বারা অনুসরণ করা হয়েছিল তবুও ক্যাপ্টেন রায়না তার নিজের জীবনের জন্য খুব ঝুঁকিতে এই কাজটি সম্পাদন করেছিলেন এবং ভবনের বিন্যাসের পাশাপাশি এর অভ্যন্তরীণ দুর্গ সম্পর্কে খুব দরকারী তথ্য নিয়ে এসেছিলেন, আবারও ১৯৮৪ সালের ৫/৬ জুন রাতে ক্যাপ্টেন যশবীর সিং রায়নার নেতৃত্বে বি কোম্পানিকে একটি ধর্মীয় স্থান থেকে সন্ত্রাসীদের বের করে দিতে বলা হয়েছিল। তাঁর সংস্থাটি প্রথমে কমপ্লেক্সে প্রবেশ করেছিল এবং তিনি নেতৃত্বে ছিলেন। তাঁর সংস্থার উদ্দেশ্যটিতে তিনটি তলা বিশিষ্ট ভবন রয়েছে যা উপরের অংশ থেকে প্রাধান্য পেয়েছিল, কিছু ভূগর্ভস্থ টানেল এবং বেসমেন্ট। নেতৃস্থানীয় প্লাটুনটি প্রধান প্রবেশপথ দিয়ে কমপ্লেক্সে প্রবেশের সাথে সাথেই এটি কমপ্লেক্সের চারদিক থেকে লাইট মেশিনগান এবং অন্যান্য স্বয়ংক্রিয় অস্ত্রের প্রচন্ড ফায়ারের কবলে পড়ে। ব্যক্তিগত সুরক্ষার ঝুঁকিতে পড়ে ক্যাপ্টেন রায়না স্বয়ংক্রিয় অস্ত্রের তীব্র ফায়ারের মধ্য দিয়ে এগিয়ে যায় এবং ভারী হতাহতের পরেও তার লোকদের অভিযানের প্রেরণা দিয়েছিল। দৃঢ় সংকল্প নিয়ে ক্যাপ্টেন যশবীর সিং রায়না তার সংস্থাকে সন্ত্রাসীদের দখলে থাকা কক্ষটি সাফ করার জন্য অনুপ্রাণিত করে এগিয়ে চলল। এমনটি করার সময়, ক্যাপ্টেন রায়না তার হাঁটুর উপর আঘাত পেয়ে পয়েন্ট ফাঁকা রেঞ্জ থেকে ফায়ারের ফলে গুরুতর আহত হয়। গুরুতর আঘাত থাকা সত্ত্বেও, তিনি তাঁর সংস্থার সমাবেশ চালিয়ে যান এবং অতিরিক্ত রক্ত ক্ষয়ের কারণে তিনি ঝাঁপিয়ে পড়ার আগে পর্যন্ত তাঁর সৈন্যদের নেতৃত্ব দিয়েছিলেন। ততক্ষণে মিশনটি শেষ পর্যন্ত সম্পন্ন হয়ে গিয়েছিল। এমনকি এই পর্যায়ে অফিসারকে তার ইচ্ছার বিরুদ্ধে অনেকটা সরিয়ে নিতে হয়েছিল। তাঁর সাহসী এবং অনুপ্রেরণামূলক নেতৃত্ব তার সংস্থার মিশনের সাফল্যে খুব বড় ভূমিকা পালন করেছিল, যা এটি অত্যন্ত ভারী হতাহতের পরে অর্জন করেছিল।
অশোক চক্র পুরস্কার প্রাপ্তি
ক্যাপ্টেন যশবীর সিং রায়না এইভাবে অত্যন্ত স্পষ্টতই সাহসী, অনুপ্রেরণামূলক নেতৃত্ব, সাহস এবং ব্যতিক্রমী উচ্চ আদেশের দায়িত্বের প্রতি নিষ্ঠা প্রদর্শন করেছিলেন। তার সাহসীকতার জন্য তাকে অশোকচক্র ভূষিত করা হয়েছিল।
পরবর্তী কর্মজীবন
১৯৮৯ সালের ১ মে রায়নাকে মেজর পদে পদোন্নতি দেওয়া হয়েছিল। তিনি ৩ এপ্রিল ২০০০ এ কর্নেল পদে অবসর গ্রহণ করেছিলেন।
সিরুশো
সিরানুশ হারুত্যুনয়ান (Սիրանուշ Հարությունյան; জন্ম: ৭ জানুয়ারি ১৯৮৭), পেশাগতভাবে সিরুশো (Սիրուշո), নামেও পরিচিত, হচ্ছেন একজন আর্মেনিয়ীয় গায়িকা, যিনি সঙ্গীত জগতে প্রায় ২০ বছর ধরে সক্রিয় রয়েছেন। তার বাদ্যযন্ত্র শৈলীর আধুনিক ঐতিহ্যগত শব্দগুলো আধুনিক বিশ্ব সঙ্গীতের সঙ্গে মিশ্রিত ধরনের প্রতিফলন করে। সিরুশো তার গান "লুসাব্যাটস"-এর জন্য মাত্র ৯ বছর বয়সে তার প্রথম পুরস্কার জয়লাভ করেন। ২০০২ সালে সিরুশোর প্রথম স্টুডিও অ্যালবাম, "সিরুশো" মুক্তি পায়। তার দ্বিতীয় অ্যালবাম "শেরাম" ২০০৫ সালে মুক্তি পায়। একই বছরে, আর্মেনীয় সঙ্গীতের সেরা অ্যালবাম এবং প্রথম আর্মেনীয় জাতীয় সঙ্গীত পুরস্কার জয়লাভ করেন। একই সাথে তাকে "সেরা নারী পারফরমার" পুরস্কারে ভূষিত করা হয়।
২০০৮ সালে, বিবিসি তাকে তার সাফল্যের জন্য আর্মেনিয়া র একটি "জাতীয় ধন" হিসাবে বর্ণনা করেছে। তিনি ২০০৭ সালের ইউরোভিশন সঙ্গীত প্রতিযোগিতা র জন্য আর্মেনিয়ান প্রতিনিধি হয়ে উপস্থিত হওয়ার পর অধিক জনপ্রিয়তা অর্জন করেন, এবং বেলগ্রেডে অনুষ্ঠিত ২০০৮ সালের ইউরোভিশন সঙ্গীত প্রতিযোগিতা য় আর্মেনিয়ার প্রতিনিধিত্ব করে সিরুশো আন্তর্জাতিক স্বীকৃতি লাভ করেন। সিরুশো আর্মেনিয়াকে "কেলে, কেলে" গানের মাধ্যমে প্রতিনিধিত্ব করেন, যা তিনি আর্মেনিয়ার প্রযোজক এইচ.এ. ডার-হভাগিমিয়ান র সাথে মিলে লিখেছেন। "কেলে, কেলে" গানটি সমস্ত বিশ্বজুড়ে ভক্তরা অনুসরণ করে, বিশেষত গ্রিক ভাষা র অঞ্চলে। এই গানটি ইউরোভিশনের জন্য জনপ্রিয় গানে পরিণত হয়। যুক্তরাজ্যের লন্ডনের গ্রিক রেডিওতে গ্রীক ক্লাবগুলোর জন্য তিনি নিয়মিতভাবে গান পরিবেশন করেছেন এবং সাইপ্রাসের এক্স ফ্যাক্টর নামক টেলিভিশন সিরিজের একটি পর্ব "কেলে, কেলে" গানের "ইয়ার্হেন রিমিক্স" সংস্করণটি পরিবেশন করেন।
২০১২ সালের ডিসেম্বর মাসে সিরুশোর একক "প্রোগোমেশ" মুক্তি পায়, যার পরে তিনি তার একক গান প্রাগোমেশের নামে নতুন হস্তনির্মিত রৌপ্য গহনাও চালু করেন, যা আধুনিক ফ্যাশনের প্রবণতা অনুসরণ করে আর্মেনিয়ার সংস্কৃতি ও কারুকার্যের প্রতিনিধিত্ব করে এবং তা সংরক্ষণ করে।
সিরুশো ওয়ার্ল্ড মিউজিক অ্যাওয়ার্ডসে প্রথমবারের মতো প্রথম আর্মেনিয় শিল্পী হিসেবে প্রগোমেশের গানের মাধ্যমে ২ টি পুরস্কারে জন্য মনোনীত হন।
অক্টোবর ২০১৩ সালে, ডাব্লিউ ম্যাগাজিনে সিরুশোকে "৬ অ-আমেরিকান মূর্তি" হিসেবে অভিহিত করে। ব্রাজিলের বিয়ন্সে, সার্বিয়া র লেডি গাগা"কেও উক্ত তালিকাতে অন্তর্ভুক্ত করা হয়েছিল। তালিকাটির লেখক, কেভিন ম্যাকগারি বলেন, "সম্ভবত সিরুশোকে বিশ্বের কাছে একটি শব্দ এবং ভাষা বলে মনে হবে যা পশ্চিমের বেশির ভাগ এলাকায় এখনো সকলের কাছে অপরিচিত।" ২০১৭ সালে সিরুশোকে "আর্মেনিয়ার সম্মানিত শিল্পী" হিসেবে স্বীকৃতি প্রদান করা হয়, যেটি তাকে রাষ্ট্রপতি সেরহ্ সার্জসন নিজে প্রদান করেছেন।
মেগামিটার
মেগামিটার (এসআই প্রতীক: Mm) হল মেট্রিক পদ্ধতিতে দৈর্ঘ্যের একটি ইউনিট যার পরিমাণ এক মিলিয়ন মিটার। এসআই ভিত্তিতে দৈর্ঘ্যের একক হবে ১,০০০ কিলোমিটার বা প্রায় ৬২১.৩৭ মাইল। মেগামিটারের (মেগাস = বড় এবং মেট্রো = গণনা/পরিমাপ গ্রিক শব্দ থেকে) খুব কমই বাস্তব ব্যবহার দেখা যায়, যেমন, "৫ মেগামিটারের" তুলনায় "৫০০০ কিমি" অনেক বেশি প্রচলিত। পৃথিবীর মধ্যে ৪০,০৭৫ কিলোমিটারের (নিরক্ষীয় দৈর্ঘ্য) বেশি দূরত্ব হতে পারে না, তাই মেগামিটার জ্যোতির্বিদ্যার সাথে সম্পর্কিত করা হয়। যদিও মেগামিটার রাস্তা ব্যবস্থার সম্প্রসারণ এবং বিমান যাত্রা সংক্রান্ত দূরত্ব পরিমাপে ব্যবহার করায় যেতে পারে। মেগামিটারের (মেগা.মি.) প্রতীক মিলিমিটার (মেগা.মি.) প্রতীকের সাথে সহজেই মিলিয়ে ফেলা যেতে পারে, তাই এই প্রতীক ব্যবহার করার সময় সঠিক মূলধন ব্যবহার করা উচিত।
জাল্লাব
ডান|থাম্ব| জাল্লাব চা জাল্লাব (جلاب) মধ্যপ্রাচ্যের এক ধরনের ফলের শরবত, যা ক্যারোব, খেজুর, আঙুরের গুড় এবং গোলাপজল থেকে তৈরি করা হয়। জাল্লাব জর্দান, সিরিয়া, ফিলিস্তিন এবং লেবাননে খুব জনপ্রিয়। এটি প্রধানত আঙু্র, গুড়, রেশম ও পশম মেশানো সিরাপ, এবং তারপর গোলাপজল, তারপর ধূমায়িত করা হয় আরবি ধূপের সঙ্গে তৈরি করা হয়। এটি সাধারণত বরফ চূর্ণ এবং ভাসমান পাইন বাদাম এবং কিসমিস দিয়ে বিক্রি করা হয়।
সেয়দা আসলি কিলিজকিরান
সেয়দা আসলি কিলিজকিরান (জন্ম ফেব্রুয়ারি ১৬, ১৯৬৮) একজন তুর্কি নারী চিত্রনাট্যকার ও চলচ্চিত্র পরিচালক।
তিনি ১৯৬৮ সালের ১৬ ই ফেব্রুয়ারি ইজমিরে জন্মগ্রহণ করেন, যেখানে তার বাবা তুর্কি রেডিও অ্যান্ড টেলিভিশন কর্পোরেশনের (টিআরটি) পরিচালক ও প্রযোজক হিসেবে কাজ করছিলেন। উচ্চ বিদ্যালয় শেষ করার পর, তিনি ১৯৯৩ সালে ইস্তানবুল বিশ্ববিদ্যালয়ে স্নাতক হয়ে ইংরেজি সাহিত্য ও ফিলোলজি অধ্যয়ন করেন।
কিলিজকিরান সিআইডিসি ইনসাইটের প্রধান সম্পাদক হওয়ার আগে ডেইলি নিউজ এবং মধ্যপ্রাচ্য জার্নাল সহ বিদেশি কাগজের লেখক হিসেবে কাজ করেছিলেন। তারপরে তিনি বিজ্ঞাপনের জন্য স্ক্রিপ্ট লিখেছিলেন। তিনি বুঝতে পেরেছিলেন যে ধারণাটিতে কিছু অনুপস্থিত থাকার পরে তিনি তার নিজের স্ক্রিপ্টের চলচ্চিত্রগুলি শ্যুট করার সিদ্ধান্ত নিয়েছিলেন। তিনি বলেন, "সাহিত্য আমার লেখার দক্ষতা এবং জীবনের প্রতি আমার দৃষ্টিভঙ্গিকে প্রশিক্ষণ দিয়েছে। এবং [আমার জন্য] লেখা একটি চাক্ষুষ সৃজনশীল কাজের প্রধান এবং সবচেয়ে গুরুত্বপূর্ণ প্রক্রিয়া। আমি মনে করি সেরা চলচ্চিত্রগুলি আসে যখন লেখক এবং পরিচালক একই ব্যক্তি হন।"
সিদা আসলি কিলিজকিরান কেবল তুরস্ক নয়, মিডল ইস্ট ের খুব কম মহিলা ডিরেক্টরদের মধ্যে একজন। তিনি একমাত্র তুর্কি ডিরেক্টর যিনি নারীদের নিয়ে কাজ করছেন, এসপিআইআরইটুয়ালিজম এবং রিয়েলইজটিয়ন। তার কাজ মুসলআইএম মহিলা এবং মহিলা বিশ্বআইডির আইডেন্টিটি, সমতা এবং এলআইবার্টির উপর মনোনিবেশ করে। তিনি একটি স্পিআইআরইটিইউয়াল জ্ঞানের একটি কাঠামোকে ঘৃণা করেন এবং এই স্পিরিটিউয়াল এবং মেটাফিসিকাল উপাদানগুলি ব্যবহার করেন তার স্টরিগুলিতে জ্ঞানের মাধ্যমে শান্তি এবং মানবিকতার বার্তাগুলি জিভিভ করতে তার রূপকগুলিকে আরও কার্যকর করতে।
২০০৭ সালে, তিনি বিখ্যাত তুর্কি অভিনেত্রী হেল সয়গাজি দ্বারা চিত্রিত একজন আধুনিক মহিলার এলআইএফ সম্পর্কে গেজারকেন উগ্রাদিম (আমার পথে হুইলস্ট) লিখেছিলেন এবং ডিরেকটেড করেছিলেন। এটি ডুইগু অ্যাসেনা (১৯৪৬-২০০৬), জার্নালিস্ট, সেরা বিক্রয়লেখক এবং মহিলাদের রিঘটসের জন্য অ্যাক্টআইভিস্টকে ডিসিডিয়েট করা হয়েছে।
২০০৭ সালে তুরস্কের প্রথম মুসলিম থিয়েটার অভিনেত্রী হিসেবে পরিচিত আফাইফ জালে (১৯০২-১৯৪১) এর জীবন নিয়ে নির্মিত তার ২০০৭ সালের চলচ্চিত্র কিলিট (দ্য লক) ২০০৮ সালে ফাউন্ডেশন অফ উইমেন্স ওয়ার্কস অ্যান্ড লাইব্রেরি কর্তৃক পুরস্কার লাভ করে। তিনি মধ্যপ্রাচ্যের মুসলিম নারীদের জীবন নিয়ে একটি প্রামাণ্যচিত্র প্রযোজনার জন্য আমেরিকান চলচ্চিত্র পরিচালক এবং প্রযোজক রবার্ট রিখটারের কাছ থেকে একটি প্রস্তাব পান।
কাজী ফজলুর রহিম
কাজী মোহাম্মদ ফজলুর রহিম (৩১ ডিসেম্বর ১৯১৭ - ২ জুন ২০০৪) ছিলেন বাংলাদেশের একজন প্রাণিবিজ্ঞানী ও শিক্ষাবিদ। তিনি বাংলাদেশ কৃষি বিশ্ববিদ্যালয়ের উপাচার্য হিসেবে দায়িত্ব পালন করেন। শিক্ষা ও জাতীয় উন্নয়নে অবদানের স্বীকৃতি স্বরূপ তৎকালীন পাকিস্তান সরকারে তাকে তমঘা-ই-কায়েদ-ই-আজম পুরস্কারে ভূষিত করে কিন্তু তিনি পূর্ব পাকিস্তানিদের উপর নির্যাতন ও বৈষম্যের প্রতিবাদে পুরস্কারটি প্রত্যাখান করেন।
কর্মজীবন
ফজলুর রহিম অবিভক্ত বাংলার নদিয়া জেলায় সহকারী প্রাণিসম্পদ কর্মকর্তা হিসেবে কর্মজীবন শুরু করেন। ভারত ভাগের পর ১৯৪৭ সালে তিনি ঢাকায় ফিরে তেজগাঁও ইষ্ট বেঙ্গল ভেটেরিনারি কলেজে প্রভাষক হিসেবে যোগ দেন। ১৯৫৭ সালে যুক্তরাষ্ট্র থেকে পিএইচডি সম্পন্ন করে প্রাণিসম্পদ অধিদপ্তরের অধীন তৎকালীন ময়মনসিংহে ভেটেরিনারী কলেজে যোগদান করে। এরমধ্যে কিছু দিন প্রাণিসম্পদ অধিদপ্তরে উপ-পরিচালক হিসেবে কাজ করার পর ১৯৫৮ সালে পুনরায় পূর্বের কর্মস্থলে শিক্ষকতা পেশায় ফিরে আসেন। ১৯৬২ সালে ময়মনসিংহে অবস্থিত পূর্ব পাকিস্তান কৃষি বিশ্ববিদ্যালয়ের কৌলি বিজ্ঞান ও প্রাণী প্রজনন বিভাগের সহকারী অধ্যাপক হিসেবে যোগ দেন। পরবর্তীতে ১৯৬৪ সালে অধ্যাপক পদে উন্নীত হয়ে ১৯৬৯ সাল পর্যন্ত এ অনুষদের ডীন এবং ১৯৭১ সাল পর্যন্ত বিভাগের প্রধান হিসেবে দায়িত্ব পালনে করেন।
১৯৬৮ সালে তিনি প্রাণিসম্পদ অধিদপ্তর থেকে অবসর নিয়ে শিক্ষকতায় পূর্ণ মনোনিবেশ করেন। ১৯৭১ সালের জানুয়ারি থেকে জুলাই এবং ১৯৭২ সালের জানুয়ারি থেকে ১৯৭৩ সালের নভেম্বর পর্যন্ত দুই মেয়াদে বাংলাদেশ কৃষি বিশ্ববিদ্যালয়ের উপাচার্যের দায়িত্ব পালন করেন। ১৯৮১ সালে তিনি কৃষি বিশ্ববিদ্যালয় থেকে অবসর গ্রহণ করেন।
১৯৭১ সালে বাংলাদেশের স্বাধীনতা যুদ্ধ শুরু হলে ২৬ মার্চ তিনি ময়মনসিংহ কৃষি বিশ্ববিদ্যালয়ে বাংলাদেশের জাতীয় পতাকা উত্তোলন করেন। তার নেতৃত্বে ময়মনসিংহে সংগ্রাম পরিষদ গঠন করা হয়। স্বাধীনতা যুদ্ধে অংশগ্রহণের জন্য তিনি পাকিস্তান সেনাবাহিনী কৃর্তক লাঞ্ছিত ও শরীরিকভাবে নির্যাতনের শিকার হন। ২০০৪ সালের ২ জুন বার্ধক্যজনিত কারণে ঢাকার গুলশানের একটি হাসপাতালে মৃত্যুবরণ করেন।
সম্মাননা
তৎকালীন পাকিস্তান সরকার শিক্ষাক্ষেত্রে ও জাতীয় উন্নয়নে অবদানের স্বীকৃতি স্বরূপ ফজলুর রহিমকে পুরস্কারে ভূষিত করে কিন্তু পাকিস্তান সরকার কর্তৃক পূর্ব পাকিস্তানিদের (বর্তমান বাংলাদেশ) উপর নির্যাতন ও বৈষম্যের প্রতিবাদে তিনি পুরস্কার প্রত্যাখান করেন।
নারকেলি চেলা
নারকেলি চেলা বা দুই চইখা (বৈজ্ঞানিক নাম: Salmophasia bacaila) হচ্ছে সিপ্রিনিড পরিবারের সালমোফাসিয়া গণের একটি স্বাদুপানির মাছ।
বিস্তৃতি
এই প্রজাতির মাছ বাংলাদেশ, পাকিস্তান, নেপাল এবং ভারতে পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
ব্রাহ্মণবাড়িয়া-২
ব্রাহ্মণবাড়িয়া-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ব্রাহ্মণবাড়িয়া জেলায় অবস্থিত জাতীয় সংসদের ২৪৪নং আসন।
সীমানা
ব্রাহ্মণবাড়িয়া-২ আসনটি ব্রাহ্মণবাড়িয়া জেলার সরাইল উপজেলা ও আশুগঞ্জ উপজেলা নিয়ে গঠিত।
কাচীভূতকরণ
কাচীভূতকরণ হল কোন পদার্থকে কাচে পরিণত করা। কাচ অবস্থান্তরের মধ্য দিয়ে কোন তরল পদার্থকে খুব দ্রুত শীতলীকরণের ফলে কাচে পরিণত করা যায়। বেশ কিছু রাসায়নিক বিক্রিয়াও কাচের ক্ষেত্রে ঘটে থাকে। কাচীভূতকরণ অনিয়তাকার পদার্থ বা বিকৃত পদার্থের বৈশিষ্ট্য। এটি ঘটে যখন প্রাথমিক কণাসমূহের মধ্যকার আকর্ষণ বল একটি সর্বনিম্ন সীমা অতিক্রম করে। তাপীয় হ্রাস-বৃদ্ধি বন্ধনের বিভাজন ঘটায়। ফলে তাপমাত্রা যত বেশি হবে, সংযোগক্ষমতা তত বেশি থাকবে।
তথ্যসূত্র
Criopreservazione
মিনি মাথুর
মিনি মাথুর (জন্ম: ২১শে আগস্ট ১৯৭৫) হলেন একজন ভারতীয় টেলিভিশন উপস্থাপক, অভিনেত্রী এবং মডেল। তিনি সঙ্গীত বিষয়ক জনপ্রিয় আপাতবাস্তব টেলিভিশন অনুষ্ঠান ইন্ডিয়ান আইডলের চতুর্থ আসরে উপস্থাপনার দায়িত্ব পালন করেছেন। এর আগে, তিনি এমটিভি ভারতে একজন ভিজে হিসেবে কাজ করেছেন, যেখানে তিনি বেশ কয়েকটি অনুষ্ঠানে কাজ করেছেন। তিনি বিপণন বিভাগ হতে এমবিএ সম্পন্ন করেছেন।অতঃপর তিনি আই, মি অউর ম্যায় নামক একটি হিন্দি চলচ্চিত্রে অভিনয় করেছেন। তিনি রাজনীতিবিদ, শিল্পপতি এবং নীতি নির্ধারকদের নিয়ে দিল্লি দিল সে নামে একটি অনুষ্ঠানের আয়োজন করেছিলেন; যেখানে তিনি সকলের সাক্ষাৎকার গ্রহণ করতেন। তিনি ২০০৭ সালে নৃত্যানুষ্ঠান ঝলক দিখলা যা-এর দ্বিতীয় আসরের একজন প্রতিযোগী হিসেবে অংশ নিয়েছিলেন।
শিক্ষা
মিনি মাথুর ভারতের অন্যতম জনপ্রিয় একজন টেলিভিশন উপস্থাপক। তিনি দিল্লি বিশ্ববিদ্যালয়ের অধীনে লেডি শ্রীরাম কলেজ থেকে ইংরেজি সাহিত্য বিভাগ হতে এবং গাজিয়াবাদের ইনস্টিটিউট অফ ম্যানেজমেন্ট টেকনোলজি থেকে ব্যবসায় পরিচালনা বিভাগ হতে ডিগ্রি অর্জন করেছেন।
পেশা
তিনি নতুন দিল্লির আইএমটি ক্যাম্পাসে থাকাকালীন জে ওয়াল্টার থম্পসনের বিজ্ঞাপনীতে একজন পেশাদার মডেল হিসাবে তাঁর জীবন শুরু করেছিলেন। রে ব্যান সানগ্লাসের মডেল হওয়ার সুযোগের ফলে তাঁকে আরও বেশ কয়েকটি প্রতিষ্ঠানের মডেল হওয়ার প্রস্তাব প্রদান করা হয়েছিল। অতঃপর তিনি তোল মোল কে বোল নামে ভারতীয় টেলিভিশনের প্রথম খেলা ভিত্তিক অনুষ্ঠানে কাজ করেছেন। তিনি আরও বেশ কয়েকটি গেম, কুইজ শো এবং একটি ভ্রমণ ভিত্তিক অনুষ্ঠানে কাজ করেছেন; যার ফলে মুম্বইয়ের বিভিন্ন স্থানে ভ্রমণ করেছেন; যেখানে তিনি একজন ভিজে হিসাবে কাজ করেছিলেন। চার বছরে তিনি এমটিভি ইন্ডিয়া প্রচারিত আন্তর্জাতিক শিল্পীদের দ্বারা সংগীত পরিচালনা, চলচ্চিত্র এবং পপ তারকাদের জীবনধারা বিষয়ে একটি সাক্ষাৎকার বিষয়ক অনুষ্ঠানে উপস্থাপনার দায়িত্ব পালন করেছেন। এছাড়াও তিনি যুব ক্যাম্পাসে উপস্থিত হয়ে তাদেরকে প্রেম সম্পর্কে পরামর্শ দিতেন। তিনি বোম্বে ব্লাশ নামক একটি অনুষ্ঠানের উপস্থাপনা করেছিলেন, যেটি যুক্তরাজ্যে প্রচারিত ভারতের সংস্কৃতি বিষয়ক একটি অনুষ্ঠান। তিনি বিবিসি ২-এ প্রচারিত এই অনুষ্ঠানে ২য় আসরের উপস্থাপনা করেছেন।
তিনি রাজনৈতিক জগতে একজন আগ্রহী ব্যক্তিত্ব। তিনি জাতীয় চ্যানেল ডিডি-এ রাজনীতিবিদ, শিল্পপতি এবং মতামত প্রস্তুতকারীদের সাথে একটি সাক্ষাৎকার বিষয়ক অনুষ্ঠানের আয়োজন করেন। তিনি শৈলী বোধ এবং প্রাণবন্ত রঙিন হ্যান্ডলুম শাড়ির প্রতি তার ভালবাসার জন্য পরিচিত, মিনি আল্ট্রা ডিউলাক্স, লরিয়াল এবং কমফোর্টের জন্য প্রচুর টেলিভিশন বিজ্ঞাপনে কাজ করেছেন।
ভিসেল কোবে
ভিসেল কোবে (Vissel Kobe, ヴィッセル神戸) হচ্ছে কৌবে ভিত্তিক একটি জাপানি পেশাদার ফুটবল ক্লাব। এই ক্লাবটি বর্তমানে জাপানের শীর্ষ স্তরের ফুটবল লিগ জে১ লিগে প্রতিযোগিতা করে। এই ক্লাবটি ১৯৬৬ সালে প্রতিষ্ঠিত হয়েছে। ভিসেল কোবে তাদের সকল হোম ম্যাচ কৌবের নোয়েভির স্টেডিয়াম কোবে আয়োজন করে থাকে; যার ধারণক্ষমতা হচ্ছে ৩০,১৩৪। বর্তমানে এই ক্লাবের ম্যানেজারের দায়িত্ব পালন করছেন জাপানি সাবেক ফুটবল খেলোয়াড় আতসুহিরো মিউরা এবং সভাপতির দায়িত্ব পালন করছেন কাতসুয়া ইশিয়ামা। স্পেনীয় মধ্যমাঠের খেলোয়াড় আন্দ্রেস ইনিয়েস্তা এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, ভিসেল কোবে এপর্যন্ত ৭টি শিরোপা জয়লাভ করেছে; যার মধ্যে ১টি এম্পেরর'স কাপ, ১টি জাপানি সুপার কাপ এবং ৫টি চুগোকু সকার লিগ শিরোপা রয়েছে। কুনিয়ে কিতামোতো, হিদেও তানাকা, কাং-জো পার্ক, ইয়োশিতো ওকুবো এবং কাজুমা ওয়াতানাবের মতো খেলোয়াড়গণ ভিসেল কোবের জার্সি গায়ে মাঠ কাঁপিয়েছেন।
আব্দুস সামাদ আজাদ
আব্দুস সামাদ আজাদ (১৫ জানুয়ারি ১৯২২ - ২৭ এপ্রিল ২০০৫) ছিলেন বাংলাদেশের মুক্তিযুদ্ধের অন্যতম সংগঠক, প্রবাসী সরকারের রাষ্ট্রদূত হিসেবে পৃথিবীর বিভিন্ন দেশে মুক্তিযুদ্ধের স্বপক্ষে ব্যাপক জনমত গড়ে তোলেন। প্রাক্তন এমপি, বাংলাদেশের পররাষ্ট্রমন্ত্রী এবং ৫ম সংসদের বিরোধী দলীয় উপনেতা।
জীবনী
আব্দুস সামাদ আজাদ ১৯২৬ সালের ১৫ জানুয়ারী সুনামগঞ্জ জেলার জগন্নাথপুর উপজেলায়, ভুরাখালী গ্রামে জন্ম গ্রহণ করেন। তার পিতা নাম শরীয়ত উল্লা। সামাদ আজাদ শরিয়ত উলাহর ৫ম পূত্র। সামাদ আজাদ প্রথমে গ্রামের বিদ্যালয়ে ও পরে দিরাই উপজেলার জগদল ভাটিরগাঁও বিদ্যালয়ে প্রাথমিক শিক্ষা শেষ করেন। প্রাথমিক শিক্ষা শেষের পর ১৯৪৩ সনে তিনি সুনামগঞ্জ সরকারি জুবিলী উচ্চ বিদ্যালয় থেকে মেট্রিক এবং ১৯৪৮ সনে সিলেট মুরারী চাঁদ কলেজ থেকে স্নাতক ডিগ্রি অর্জন করেন৷ তিনি এরপর ঢাকা বিশ্ববিদ্যালয়ে আইন ও ইতিহাস শাস্ত্র অধ্যয়ন করেন৷ পরবর্তীতে ঢাকা বিশ্ববিদ্যালয়ে আইন ও ইতিহাস বিষয়ে তিনি এম এ পাশ করেন। তৎকালীন সময়ে ব্রিটিশ বিরোধী আন্দোলনে সক্রিয় থাকার কারণে সরকার তার এম এ ডিগ্রি কেড়ে নেয়।
রাজনৈতিক জীবন
১৯৪০ সালে সামাদ আজাদ সুনামগঞ্জ মহকুমা মুসলিম ছাত্র ফেডারেশনের সভাপতি হিসাবে ছাত্র রাজনীতিতে পদার্পণ করেন। তিনি তখন সুনামগঞ্জ সরকারী জুবিলী উচ্চ বিদ্যালয়ের সপ্তম শ্রেণীর ছাত্র ছিলেন। ঢাকা বিশ্ববিদ্যালয়ে আইন ও ইতিহাস বিষয়ে তিনি এম এ পাশ করেন। তৎকালীন সময়ে ব্রিটিশ বিরোধী আন্দোলনে সক্রিয় থাকার কারণে সরকার তার এম এ ডিগ্রি কেড়ে নেয়। ১৯৪৪-৪৮ সাল পর্যন্ত তিনি সিলেট জেলা মুসলিম ছাত্র ফেডারেশনের সভাপতি ছিলেন।
১৯৫২ সালে ভাষা আন্দোলনের সময় সক্রিয়ভাবে অংশ গ্রহণ করতে গিয়ে কারা বরণ করেন। ১৯৫৩ সালে তৎকালিন পূর্ব পাকিস্তান যুব লীগের ভারপ্রাপ্ত সভাপতির দায়িত্ব পালন করেন। ১৯৫৪ সালে যুক্তফ্রন্টের মনোনীত প্রার্থী হিসাবে তৎকালীন প্রাদেশিক পরিষদের সদস্য নির্বাচিত হয়ে রাজনীতিতে আসেন। ১৯৫৫ থেকে ১৯৫৭ সাল পর্যন্তপূর্বপাকিস্তান (বাংলাদেশ) আওয়ামীলীগের শ্রম সম্পাদকের দায়িত্বপালন করেন। ১৯৫৬ সালে সমগ্র পূর্ব পাকিস্তান ধর্মঘটে নেতৃত্ব দেয়ায় পাক সাময়িক সরকার পুনরায় তাকে আটক করে কারাগারে পাঠায়। ১৯৫৮ সালে আইয়ুব খানের সামরিক শাসন জারীর পর তিনি আবার গ্রেফতার হন এবং ৪ বছর কারাভোগ করে ১৯৬২ সালে মুক্তিলাভ করেন। ১৯৬৪ সালে পাকিস্তান সরকার কর্তৃ ক সৃষ্টষড়যন্ত্রমূলক সাম্প্রদায়িক দাঙ্গা সাহসিকতার সাথে মোকাবিলা করতে গিয়ে কারারূদ্ধহন।